**स्लोवाकिया** युरोप महाद्वीप मे स्थित एक देश है। १ जनवरी १९९३ को चेकोस्लोवाकिया से अलग होने के बाद इस गणराज्य का निर्माण हुआ था। यहाँ की राजधानी ब्रातिस्लावा है।

इतिहास
------

पुरातात्विक अवशेषों के अध्ययन से यह पता लगा है कि 1000 ईसा पूर्व से पहले स्लोवाकिया में बंजारे रहते थे जो एक जगह से दूसरी जगह जाते रहते थे। तत्पश्चात इलीरियन और सेल्ट जाति के लोग यहाँ स्थायी रूप से बसे। लगभग 100 ईसा पूर्व में जर्मन सेनाओं ने इन जातियों को यहाँ से खदेड़ा और स्वयं यहाँ बस गए। रोमन साम्राज्य ने इस इलाके पर कब्ज़ा करने की कोशिश की लेकिन जर्मन जातियों को हारने में असफल रहे। छठी शताब्दी तक स्लाव लोग यहाँ बस चुके थे।

सन् 833 में स्लोवाकिया के क्षेत्र पर मोरावियाई साम्राज्य ने कब्ज़ा कर लिया था। सन् 863 में ईसाई मिशनरी (धर्म-प्रचारक) देश के लोगों का धर्म-परिवर्तन करने में सफल रहे, जो आज तक कायम है।

सन् 907 में मोरावियाई साम्राज्य के बिखर गया और सन् 1018 में स्लोवाकिया हंगेरियाई साम्राज्य का भाग बन गया। इस समय में क्षेत्र की आर्थिक उन्नति हुई और क्षेत्र में खदानों से सोना, चांदी, एवं तांबा निकाला गया। परन्तु सन् 1237 में पूर्व से तातार लोगों ने हमला कर दिया और अर्थव्यवस्था इससे डूब गयी। इन हमलों से बचाव के लिए साम्राज्य ने जर्मन लोगों को स्लोवाकिया के कम जनसंख्या घनत्व वाले क्षेत्रों में बसने के लिए भेजा। इससे जर्मन लोगों का यहाँ आना शुरू हुआ जिसके नतीजतन कई खनन वाले शहरों में जर्मन लोग प्रमुख जनजातीय समूह बन गए।

चौदवीं और सोलहवीं शताब्दी में हंगेइरियाई साम्राज्य के विरुद्ध विद्रोह हुए। इसके बाद तुर्कियों ने हंगरी पर कब्ज़ा कर लिया, परन्तु 1686 में हंगेरियन साम्राज्य ने उन्हें हरा दिया और स्लोवाकिया पर फिर हंगेरियन साम्राज्य का प्रभुत्व था।

भूगोल
-----

स्लोवाकिया का स्थलाकृतिक मानचित्र
स्लोवाकिया पूर्वी यूरोप में स्थित है। यह सभी तरफ़ से ज़मीन से घिरा है (अर्थात इसकी किसी सीमा पर समुद्र या महासागर नहीं है)। इसका कुल क्षेत्रफल 49,035 वर्ग किलोमीटर है। इसके उत्तर में पोलैंड है, दक्षिण में हंगरी, पूर्व में यूक्रेन और पश्चिम में चेक गणराज्य एवं ऑस्ट्रिया। डैन्यूब नदी राष्ट्र की राजधानी ब्रातिस्लावा से गुज़रती है और हंगरी के साथ स्लोवाकिया की सीमा का काम करती है। देश का लगभग 30% इलाका पहाड़ी है।

जनसांख्यिकी
-----------

2008 के अनुसार, स्लोवाकिया की जनसंख्या 54,12,254 है और जनसंख्या घनत्व है 110 व्यक्ति प्रति वर्ग किलोमीटर। 45% जनसंख्या 5,000 से कम जनसंख्या वाले गाँवों में रहती है। साक्षरता दर 99.6% है और औसत आयु 38.3 वर्ष। देश में 51.41% स्त्रियाँ हैं और 48.59% पुरुष। राष्ट्र के 86% लोग स्लोवाक हैं, 10% हंगेरियाई, 1.7% रोमा, 1.4% चेक, 0.3% रूसिन, 0.1% जर्मन, 0.1% पोलिश, 0.1% यूक्रेनीयाई और 0.07% मोरावियाई।

स्लोवाकिया में 69% लोग रोमन कैथलिक हैं, 10% प्रोटेस्टेंट, 4% यूनानी कैथलिक और 0.9% कट्टरवादी ईसाई (ओर्थोडोक्स ईसाई)। स्लोवाकिया में 4,000 से भी कम यहूदी हैं।

सरकार
-----

स्लोवाकिया 2004 में यूरोपीय संघ का सदस्य बन गया था तथा 2007 में उसने लिस्बन संधि पर हस्ताक्षर किए
स्लोवाकिया एक संसदीय गणतंत्र है। इसके राष्ट्रीय परिषद में 150 सदस्य होते हैं जिन्हें हर 4 साल में आम चुनाव द्वारा चुना जाता है। सन् 2002 तक सांसद राष्ट्रपति का चुनाव किया करते थे और राष्ट्रपति बनने के लिए उम्मीदवार को कम-से-कम 90 सांसदों के मत हासिल करने होते थे। 2002 में स्लोवाकिया के संविधान में संशोधन किया गया और अब राष्ट्रपति आम चुनावों द्वारा चुने जाते हैं।

राष्ट्रीय परिषद में बहुमत से सरकार बनती है और इस सरकार के प्रमुख प्रधानमन्त्री होते हैं।

स्लोवाकिया 8 प्रशासनिक क्षेत्रों और 79 ज़िलों में बँटा हुआ है।

### न्याय प्रणाली

स्लोवाकिया में 55 ज़िला न्यायालय हैं, 8 क्षेत्रीय न्यायालय (उच्च न्यायालय) हैं; और एक सर्वोच्च न्यायालय है। इसके अतिरिक्त एक संवैधानिक न्यायालय भी है।

अर्थव्यवस्था
------------

2008 में स्लोवाकिया का सकल घरेलू उत्पाद 95 अरब डॉलर था। 1 जनवरी 2009 को स्लोवाकिया यूरोज़ोन का भाग बन गया और यूरो ने स्लोवाकी क्राउन की जगह ले ली।

परिवहन
------

स्लोवाकिया चारों तरफ से भूमि से घिरा हुआ देश है। यहाँ जलमार्ग से नहीं पहुंचा जा सकता। संसार से जुड़ने के लिए यह वायु और सड़क मार्ग पर निर्भर है। ब्रातिस्लावा हवाई अड्डा यहाँ का एक प्रमुख अंतर्राष्ट्रीय हवाई अड्डा और राजधानी का प्रवेशद्वार है। यह आस्ट्रिया की राजधानी वियना के वियना अन्तर्राष्ट्रीय विमानक्षेत्र से बहुत नजदीक स्थित है।

सन्दर्भ
-------

1. ↑  गॉटफ़्रीड 2005, पृ॰ 19.
2. ↑  गॉटफ़्रीड 2005, पृ॰ 20.
3. 1 2  गॉटफ़्रीड 2005, पृ॰ 21.
4. ↑  गॉटफ़्रीड 2005, पृ॰ 7.
5. 1 2  महोनी 2011, पृ॰ 9.
6. 1 2  महोनी 2011, पृ॰ 10-11.
7. ↑  महोनी 2011, पृ॰ 11.
8. ↑  गॉटफ़्रीड 2005, पृ॰ 33.
9. ↑  गॉटफ़्रीड 2005, पृ॰ 33-34.
10. ↑  महोनी 2011, पृ॰ 15.
11. ↑  गॉटफ़्रीड 2005, पृ॰ 37.

ग्रन्थसूची
----------

* गॉटफ़्रीड, टॅड (2005). *Slovakia* [*स्लोवाकिया*]. Cultures of the World (अंग्रेज़ी में). **23**. मार्शल कैवेंडिश. आई॰ऍस॰बी॰ऍन॰ 9780761418566.
* महोनी, विलियम एम॰ (2011). *The History of the Czech Republic and Slovakia* [*चेक गणराज्य और स्लोवाकिया का इतिहास*] (अंग्रेज़ी में). ABC-CLIO. आई॰ऍस॰बी॰ऍन॰ 9780313363054. मूल से 13 अप्रैल 2014 को पुरालेखित. अभिगमन तिथि 27 अक्टूबर 2012.

| * दे
* वा
* सं
यूरोप के राष्ट्र |
| --- |
| देश और भूभाग | अल्बानिया  •  अन्डोरा  •  आर्मीनिया2  •   ऑस्ट्रिया  •  अज़रबैजान1  •  बेलारूस  •  बेल्जियम  •  बॉस्निया और हर्ज़ेगोविना  •  बुल्गारिया  •  क्रोएशिया  •  साइप्रस2  •  चेक गणराज्य  •  डेनमार्क  •  एस्टोनिया  •  फ़िनलैंड  •  फ़्राँस  •  जॉर्जिया1  •  जर्मनी  •  यूनान  •  हंगरी  •  आइसलैंड  •  आयरलैण्ड गणराज्य  •  इटली  •  कज़ाख़स्तान1  •  लातविया  •  लीख़्टेन्स्टाइन  •  लिथुआनिया  •  लक्सेम्बर्ग  •  उत्तर मैसिडोनिया   •  माल्टा  •  मोल्दाविया  •  मोनैको  •  मॉन्टेनीग्रो   •  नीदरलैंड   •  नॉर्वे  •  पोलैंड   •  पुर्तगाल   •  रोमानिया   •  रूस 1  •  सान मारिनो   •  सर्बिया   •  स्लोवाकिया   •  स्लोवेनिया   •  स्पेन   •  स्वीडन   •  स्विट्ज़रलैंड   •  तुर्की 1  •  युक्रेन   •  यूनाइटेड किंगडम   •  वैटिकन शहर |  |
| यूरोप के क्षेत्र | पूर्वी यूरोप  •  मध्य यूरोप  •  पश्चिमी यूरोप  •  उत्तरी यूरोप  •  दक्षिणी यूरोप |
| अन्य भूभाग | अक्रोतिरी और देकेलिया 2  •  फ़रो द्वीप  •  जिब्राल्टर  •  गेर्नसी  •  यान मायेन  •  जर्सी  •  मैन द्वीप  •  स्वालबार्ड |
| अमान्य देश | अबखाजिया  •  नागोर्नो-काराबाख़ 2  •  दक्षिणी ओस्सेतिया  •  ट्रांसनिस्त्रिया  •  उत्तरी साइप्रस का तुर्की गणराज्य 2 |
| **भूगोलीय टिप्पणी**: (1) अर्ध भाग एशिया में; (2) पूर्णरूपेण एशिया किन्तु सामाजिक एवं राजनैतिक रूप से यूरोप से सम्बद्ध |